કન્યા : સપ્તાહના હેલા દિવસે આપ આર્થિક સાહસો અને રોકાણ મામલે નસીબ અજમાવી શકો છો. નવા સ્થળોની મુલાકાત, નવા વ્યવસાયિક કે કારકિર્દીને લગતા સાહસો અથવા નવી કાર્યપદ્ધતિ અપનાવવા જેવા કાર્યોમાં સફળતાની શક્યતા વધુ રહેશે. મિત્રો અને ભાઈ-બહેનો સાથે સંબંધોમાં ઘણો સૂલેહ રહેશે. ત્યાર પછીના સમયમાં પરિવારમાં સંબંધોમાં ઘણું સાચવવું પડશે. જમીન-મિલકત વગેરેના સોદા, દસ્તાવેજો વગેરે હાલમાં ન કરવા. મહિલાવર્ગથી શક્ય હોય એટલા બચીને રહેજો. આ સમયમાં ઘરમાં અથવા વાહનમાં કોઈ ખર્ચ આવવાની સંભાવના પણ જણાઈ રહી છે. તમે પરિવારની ખુશી માટે ખર્ચ કરો પરંતુ તેનો યશ ન મળવાથી મનોમન વસવસો થાય. વાણીનો સંભાળપૂર્વક ઉપયોગ કરવાથી આપ કોઇ સાથે વિખવાદ કે મનદુ:ખ ટાળી શકશો. સપ્તાહના અંતમાં આપે પ્રણયસંબંધોમાં સાચવવું. લગ્નોત્સુક જાતકોએ પણ કોઈપણ નિર્ણય લેતા પહેલા સો વાર વિચાર કરવો અન્યથા છેતરપિંડીનો ભોગ બની શકો છો. સંતાન સંબંધિત ચિંતા વધી શકે છે. ગર્ભવતી મહિલાઓને હાલમાં ખૂબ સાચવવું પડશે. ઑફિસમાં ઈર્ષા કે કિન્નાખોરીનો ભોગ બની શકો છો. ઉપરીઓને પણ આપના કામથી નાની-મોટી ફરિયાદો કે નારાજગી રહેશે.